CELEX: C2005/217/17
Language: sl
Date: 2005-09-03 00:00:00
Title: Sodba Sodišča (drugi senat) z dne 7. julija 2005 v zadevi C-364/03: Komisija Evropskih skupnosti proti Helenski republiki (Neizpolnitev obveznosti države — Direktiva 84/360/EGS — Onesnaženje zraka — Industrijski obrati — Električne centrale)

3.9.2005   
            
            
               SL
            
            
               Uradni list Evropske unije
            
            
               C 217/9
            
         
      SODBA SODIŠČA
   
   (drugi senat)
   z dne 7. julija 2005
   v zadevi C-364/03: Komisija Evropskih skupnosti proti Helenski republiki (1)
   
   (Neizpolnitev obveznosti države - Direktiva 84/360/EGS - Onesnaženje zraka - Industrijski obrati - Električne centrale)
   (2005/C 217/17)
   Jezik postopka: grščina
   V zadevi C-364/03, Komisija Evropskih skupnosti (zastopnika: G. Valero Jordana in M. Konstantinidis, z naslovom za vročanje v Luxembourgu) proti Helenski republiki (zastopnica: E. Skandalou), zaradi tožbe zaradi neizpolnitve obveznosti na podlagi člena 226 ES, vložene dne 22. avgusta 2003, je Sodišče (drugi senat), v sestavi C. W. A. Timmermans, predsednik senata, R. Silva de Lapuerta, R. Schintgen (poročevalec), P. Kūris in G. Arestis, sodniki, generalni pravobranilec: A. Tizzano, sodni tajnik: L. Hewlett, glavna administratorka, dne 7. julija 2005 razglasilo sodbo, katere izrek se glasi:
   
               1.
            
            
               S tem, ko Helenska republika ni opredelila ne politik ne strategij za postopno prilagajanje najboljšim razpoložljivim tehnologijam za enote parnih in plinskih turbin elektrarne družbe Dimosia Epicheirisi Ilektrismou (javno elektropodjetje), ki stoji v kraju Linoperamata na otoku Kreta, ni izpolnila obveznosti iz člena 13 Direktive Sveta 84/360/EGS z dne 28. junija 1984 o boju proti onesnaževanju zraka iz industrijskih obratov.
            
         
               2.
            
            
               Helenski republiki se naloži plačilo stroškov.
            
         
      (1)  UL C 251, 18.10.2003.